《复雪二首 其一》
宋代·刘敞

十日三雨雪，同阴坐朝昏。幽人感岁晚，更觉日月奔。

劲风西北来，轰哮动乾坤。中州山昆墟，四彻皆玙璠。

鸿雁游可哀，竹柏生仅存。念此使心悲，何时见阳春。

志士则憔悴，薄俗安足论。乡里狐貉儿，反怪天正温。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。